На основу Решења о банкротству стечајног судије Привредног суда у Нишу од 06.02.2019.године, број предмета Ст. 20/2018, а у складу са чланoвима 131, 132, и 133. Закона о стечају («*Службени гласник Републике Србије» број 104/2009, 99/2011 – др. закон, 71/2012 – одлука УС, 83/2014 и 113/17*), Националним стандардом број 5 - о начину и поступку уновчења имовине стечајног дужника («*Службени гласник Републике Србије» број 13/2010.*), стечајни управник стечајног дужника

**Предуезеће за производњу и прераду меса СИМИМПЕКС ДОО Ниш - у стечају из Ниша,** **ул. Булевар Немањића 25, локал број 108,**

**МБ: 07997183, ПИБ:100502017**

**О Г Л А Ш А В А**

**продају имовине стечајног дужника**

**ЈАВНИМ ПРИКУПЉАЊЕМ ПОНУДА**

**Имовина која се продаје, процењена вредност и износ депозита**

|  |  |  |
| --- | --- | --- |
| **Предмет продаје** | **Процењена вредност****(дин.)** | **Депозит** **(дин.)** |
| **1.Катастарска парцела бр.2081, бр. ЛН 3093, КО Бела Паланка – варош, удео 2219/2621*** Број дела 2: градско грађевинско земљиште - њива 2 класе, удео 2217/2621,
* Број дела 3: градско грађевинско земљиште – земљиште под делом зграде, удео 2/2621.

**2.Катастарска парцела бр.2086, бр. ЛН 2882, КО Бела Паланка – варош, удео 1256/2621*** Градско грађевинско земљиште, удео 1256/6496 ,
* Објекат бр.1 – Зграда пољопривреде – део, површина удео 256/741 м2, објекат без одобрења за градњу.
 | **1.558.728,00** **883.068,00** | **311.745,60****176.613,60** |

**Процењена вредност имовине није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације за сваку појединачну непокретну имовину у износ у од **50.000,00 динара увећану за ПДВ, укупно 60.000,00** динара. Профактура се може преузети сваког радног дана у периоду од 10:00 до 17:00 часова, у просторијама стечајног дужника у Нишу, Ул. Булевар Немањића 25, (Зона 3), спрат 1, локал број 108, уз претходну најаву стечајном управнику на број телефона 060 408-3160 или писаним захтевом путем електронске поште на dpetrovicdunja@gmail.com. Рок за откуп продајне документације је **05.02.2024**. године, а преузимање продајне документације до **06.02.2024.** год. до 15 часова;
2. Уплате **депозит** у назначеном износу (са позивом на број имовинске целине) на текући рачун стечајног дужника број: **325-9500700042696-50** код ОТП банке Србија а.д. Нови Сад, најкасније до **06.02.2024.** године или положе неопозиву првокласну банкарску гаранцију наплативу на први позив. У случају да се уместо депозита положи првокласна банкарска гаранција, оригинал исте се ради провере мора доставити искључиво лично у просторије стечајног дужника у Нишу, Ул. Булевар Немањића 25, (Зона 3), спрат 1, локал број 108, најкасније до **06.02.2024.** годинедо **15:00** часова. У обзир ће се узети само банкарске гаранције које пристигну на назначену адресу у назначено време. Гаранција мора имати рок важења до **18.05.2023.** године;
3. Потпишу Изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати у Белој Паланци, након откупа продајне документације, а најкасније до 06.02.2024. године (уз претходну најаву стечајном управнику), сваким радним даном од 10.00 до 17.00 часова.

Затворене понуде достављају се искључиво лично / директно, у просторијама стечајног дужника у Нишу: Ул. Булевар Немањића 25, (Зона 3), спрат 1, локал број 108, Ниш.

Крајњи рок за достављање понуда је **09.02.2024**. године до **12:00** часова.

**У разматрање ће се узети само понуде у писаној форми достављене у запечаћеним (затвореним) ковертама са назнаком „ПОНУДА - НЕ ОТВАРАТИ“ и „Понуда се односи на продају појединачне непокретне имовине број (*навести број 1 или 2*) - „СИМИМПЕКС ДОО НИШ – у стечају“, а које пристигну на назначену адресу до назначеног времена.** Стечајни управник на свакој коверти уписује тачно време пријема понуде. Усмене понуде стечајни управник не узима у разматрање.

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

Јавно отварање понуда одржаће се дана **09.02.2024.** године **у 12:15 часова** (15 минута по истеку времена за предају понуда) на адреси: **Ул. Булевар Немањића 25, (Зона 3), спрат 1, локал број 108, Ниш**, у присуству комисије за отварање понуда.

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана од дана пријема обавештења о прихватању понуде**, а пре потписивања купопродајног уговора, након чега ће му бити враћена гаранција.

Закључењу купопродајног уговора у законом прописаној форми приступа се **у року од пет радних дана** од дана одржавања јавног отварања понуда, односно од обавештења о сагласности одбора поверилаца (уколико је достављена понуда мања од 50%), под условом да је депозит који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **10 (десет) дана** од дана закључења купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од **три радна дана** од дана одржавања јавног прикупљања понуда.

Понуђач губи право на повраћај депозита уколико:

* не поднесе понуду, или поднесе понуду која не садржи обавезне елементе; или
* не потпише купопродајни уговор, или
* буде проглашен купцем, а не уплати купопродајну цену у предвиђеном року и на прописан начин.

**Све порезе и трошкове који произилазе из предметне купопродаје, као и трошкове укњижбе и друго, у целости сноси купац.**

Име и презиме стечајног управника – Дејан Петровић,

тел: 060 408-3160 е-маил: dpetrovicdunja@gmail.com